નવસારીમાં રીંગરોડ આડેના ઘરોનું ડીમોલીશન કરવા પાલિકા તંત્ર ગયા બાદ અસરગ્રસ્ત ઉક્ત ઘરોનાં રહીશોએ જિલ્લા કલેક્ટરને લેખિત ફરિયાદ કરી છે. કાશીવાડીના મસ્તાનખાન બાબરખાન પઠાણના નામે કરાયેલ રજૂઆતમાં જણાવ્યું કે કાશીવાડીમાં તેઓનાં ઘરો વગર નોટિસે ગેરકાયદે રીતે તોડવા પાલિકાનાં અધિકારીઓ આવ્યા હતા. આવીને ઘરની બહાર નીકળવા કહેતા ન નીકળ્યો તો મશીન ચલાવી દેવાની ધમકી આપી હતી. પાલિકા દ્વારા તેઓને શારીરિક માનસિક ત્રાસ આપી રહ્યાંનું જણાવી ન્યાય ન મળે તો ભૂખ હડતાલ ઉપર ઉતરશે એમ પણ જણાવ્યું હતુ.